11/03/2016 | Administración LocalMunicipal
Arteixo
Urbanismo
Aprobación definitiva de Plan Especial de Dotación de Servizos

A N U N C I O O Pleno da Corporación, en sesión celebrada o día 28/01/2016, acordou aprobar definitivamente o expediente n.º 6/2014. PEDS de Plan Especial de Dotación de Servizos no Monte das Arcas, A Xesteira, para o núcleo de recente creación NC das NNSS do Concello de Arteixo, tramitado a instancia de dona Elizabel Escriu Bourdoud segundo proxecto técnico redactado pola arquitecta dona Baralides Galaviz Bastor. Dita aprobación definitiva foi comunicada á Consellería de Medio Ambiente e Ordenación do Territorio en data 01/03/2016. Contra o acordo de aprobación definitiva deste Plan Especial, instrumento de planeamento que ten natureza de disposición xeral, poderase interpoñer RECURSO CONTENCIOSO-ADMINISTRATIVO perante a Sala correspondente do Tribunal Superior de Xustiza de Galicia no prazo de DOUS MESES contados a partir do día seguinte ao da publicación do presente anuncio (art.46 da Lei 29/1998, do 13 de xullo, reguladora da xurisdicción contencioso-administrativa). O presente Plan especial de Dotación de Servizos no ámbito do NC de “A Xesteira” ten por obxecto describir o estado actual dos Servizos Públicos existentes, dado o alto grado de consolidación do núcleo, e o establecemento e a ordenación dos servizos básicos en condicións de caudal e potencia adecuadas para os usos permitidos. Estes son: – Servizos urbanos de abastecemento de auga potable – Evacuación de augas residuais á rede de saneamento – Subministración de enerxía eléctrica – Iluminación pública Estes son os servizos xa existentes na zona e son os establecidos para que calquera das parcelas do ámbito podan ser consideradas solares. Con este plan o que se pretende e recollelas e establecer o seu ordenamento segundo as necesidades actuais e futuras do núcleo. O ámbito do Plan de infraestruturas correspondese coa delimitación establecida polas NNSS para o núcleo de “A Xesteira”, situado no Monte das Arcas, na Zapateira, no PLANO N.º 13 DA ESCALA 1/5.000 DE ORDENACIÓN DO TERMO MUNICIPAL DE ARTEIXO DAS NN. SS. Isto correspóndese con una superficie de 68.070,00 m² situada entre as Travesía de Xesteira e a Travesía da Cornixa, ó leste e ó oeste respectivamente, e lindes de parcelas existentes ó norte e a rúa Xoán de Cangas ó sur. A súa directriz e fundamentalmente leste-oeste. O 80% do ámbito encontrase consolidado e edificado conforme a tipoloxía establecida na ordenanza de aplicación: vivenda unifamiliar illada, de recente creación cando se redactaron as NNSS. Obxectivos e determinacións Delimitación dos espacios reservados para infraestruturas e dotacións urbanísticas e o seu destino concreto A Travesía da Cornixa, que constitúe o linde oeste da unidade, encóntrase totalmente urbanizada e os servizos de electricidade, telecomunicacións e gas proceden de transformador, antena e depósito, respectivamente situados nunha parcela que linda polo norte co ámbito. Esta rúa dispón un ancho de 12 metros. No resto das vías do ámbito existe saneamento de recente execución polo zona pavimentada para tráfico rodado, abastecemento de auga e electricidade e telefonía mediante tendido aéreo. Os postes que serven de soporte de esta liña aérea son simultaneamente os postes de alumeado público. O saneamento nas rúas Xoán de Cangas e na Rúa Martín Códax realizáronse recentemente segundo o proxecto existente denominado “PROYECTO DE “SANEAMIENTO EN A XESTEIRA”. UXES, PROMOVIDO POLO CONCELLO DE ARTEIXO E REDACTADO POLO INXEÑEIRO DE CAMIÑOS DON PEDRO QUINTÁNS DÍAZ, COLEXIADO N.º 6718, EN NOVEMBRO DO 2011. Na actualidade tópase en execución o tramo da rúa Mendiño dentro de ámbito. Para futuras actividades construtivas, dentro das CONDICIÓNS DA EDIFICACIÓN as NNSS establecen o seguinte: Aliñacións (Páx.3598 do BOP n.º 69, do 26 de marzo de 2008, NNSS). Dado que para estes núcleos non existe cartografía acaída, para o trazado das aliñacións, estas establécense do seguinte xeito: separaranse un mínimo de 6 m ó eixo das vías municipais. Estas mesmas aliñacións respetarán os cerres de parcela. Cando se realicen estas aperturas no fronte de parcelas para axustarse as novas aliñacións, realizaranse nas súas beiras as correspondentes canalizacións para a recollida de augas pluviais procedentes de choiva sobre a calzada, que se conducirán por gravidade. As novas acometidas á rede eléctrica e a de telefonía ou as actuacións sobre as acometidas existentes promovidas por particulares situados no ámbito do NC deben realizarse subterráneas e de acordo co REBT, Instrucións Técnicas complementarias e as especificacións técnicas particulares das compañías subministradoras. Medidas necesarias para a súa adecuada integración no territorio e para resolve-los problemas que xere no viario e nas demais dotacións urbanísticas As novas acometidas á rede eléctrica e a de telefonía ou as actuacións sobre as acometidas existentes promovidas por particulares situados no ámbito do NC deben realizarse subterráneas e de acordo co REBT, Instrucións Técnicas complementarias e as especificacións técnicas particulares das compañías subministradoras. Medidas de protección necesarias para garanti-la funcionalidade e accesibilidade das infraestruturas e dotacións urbanísticas Ligado as proxectos de obra maior nas parcelas situadas dentro do ámbito de actuación é necesaria a redacción da documentación técnica adecuada para a execución material das obras de urbanización adscritas a edificación que describa o adecuado acceso as infraestruturas existentes na zona. Estes proxectos de urbanización adscritos a edificación deben recoller unha memoria descritiva das características das obras, plano de situación debidamente referenciado e planos de de detalle, prego de prescricións técnicas, medicións e orzamento. As empresas subministradoras de enerxía eléctrica, auga, gas, e servizos de telecomunicacións deben esixir, para a contratación provisional dos respectivos servizos, a acreditación da licenza de obras, fixando como prazo máximo de duración do contrato o establecido na licenza para a terminación dos acto construtivo. Transcorrido este prazo non poderá continuar prestándose o servizo, salvo que se acredite a concesión por parte do Concello da correspondente prórroga. A recepción polo Concello das obras de urbanización estarán directamente ligada coa concesión da licenza de primeira ocupación e da pertinente cesión dos terreos destinados a ampliación de vías mediante documentación fidedigna ou escritura pública. As empresas subministradoras no apartado anterior esixirán para a contratación definitiva dos servizos respectivos a licenza de primeira ocupación ou primeira utilización. A conservación das infraestruturas debidamente recepcionadas corresponderalle ó Concello. Arteixo, 03 de marzo de 2016. P. D. O concelleiro do Departamento de Urbanismo e Medio Ambiente (Decreto n.º 1336, de data 06/07/2015) Asdo.: Luís Alberto Castro Calvete